Home -- Fulfulde -- Perform a PLAY -- 107 (Lame excuses)
107. Fii lamitorɗe åoyliiɗe
Djoulde ko aaden mo seedataa e janngugol defte. Mark Twain, C.S. Lewis, o moɗay defte fow. Kono hino woodi deftere goo nde o yiɗaa fes.
Djoulde : "Kitaabul Muggadasi on hinaa fii an."
Jiwo : "Fii honɗun non?"
Djoulde : "Piiji ɗi mi faamataa ɗin no heewi e nder mayre."
Jiwo : "Ɗun ɗon ko lamitorgal gaamelo tun nii. Miɗo anndi a faamay goɗɗun nder ton."
Djoulde : "Wano honɗun?"
Jiwo : "Wano : hita a wujju."
Honno! Ko hombo piyi Djoulde wa si ko laañal fiɗi mo. Yeeso mako ngon no wojji, o woɗɗitii heña.
Hari a nanaali wonde ko Kitaabul Muggadasi on woni deftere defte ɗen?
Djoulde : "Åawto yaltingol muulngo defte ɗen, ko Kitaabul Muggadasi on woni deftere aranere muulaade nden."
Jiwo : "Kitaabul Muggadasi on firaama e ɗenɗe timmayɗe 1600."
Djoulde : "Deftere Kitaabul Muggadasi åurnde fanɗude mulaade nden ko e leydi Engeletere nde mulaaa, hinde fota e pake alimeeti."
Jiwo : "Deftere Kitaabul Muggadasi åurnde e janɗude nden ko waɗiraade leɗɗe, ko kilooji 1100 nde peesata."
Djoulde : "Ko Kitaabul Muggadasi on woni deftere åuraade yiɗede nden, kono ɗuuɗuåe kadi no añi nde."
Jiwo : "Ko Alla woni ko windi Kitaabul Muggadasi on, ko yimåe 40 woni ko hewtani en ko o daali kon."
Djoulde : "Kala on jannguɗo Kitaabul Muggadasi on, gomɗini daaluyee Alla on wontay aaden keso. Deftere woo deftere waawataa wattitude goɗɗo wa mayre."
Jiwo : "Kitaabul Muggadasi on no waɗori ko åadii harfuuji miliyonji tati. Si hiɗa faalaa janngugol simooje nay ñallal kala, ɗoo yo hitaande timmu, haray a lannii janngugol nde fow."
Djoulde : "Aadenjo mo leydi Angeletere janngii Kitaabul Muggadasi on laabiiji 100!"
Goɗɗo yiitii deftere Kitaabul Muggadasi nde weldiɗɗo makko jeyunoo, tawi batte kure no e mayre. Hara o wi’ayno ɗun no boni? Ko hombo suusata jogitorgol daaluyee Alla on no kaaniri? Ɗun metti mo. Giɗo makko on faami ko o miijii kon.
Gorko : "Miɗo weltori fii ko tawi kon Kitaabul Muggadasi on no mari budde kure, sabu nde jannii lan afii ngurndan ɗan. Fewndo hare ɗen, hari ko mi suufaajo, miɗo waɗaa hoore hare nden. Men daasotono ngayka heåi ngayka. Tun nde wootere, o anndi ko satti ka åernde makko, tawi muuseendi ndin no tiiɗi. Ko honɗun waɗi? Ngaño on huulii, o fellii lan. Kono miɗo jogitii soono woo deftere tosokere Kitaabul Muggadasi on ka nder jiifa an yeesoojo. Kural ngal waɗi wuddere ka nder Kitaabul Muggadasi, ngal barminin-mi seeɗa tun. Si Kitaabul Muggadasi on alaano ɗoo, kural ngal naatayno ka nder åernde an.
Nde hisinii lan. Hinaa non nde wootere tun, kono ko laabiiji ɗiɗi. Ko nde fuɗɗii hisingol lan ko fewndo ko mi janngi wonde ko annabi Iisaa tun waawata lan dandude bone junuubaaji an ɗin. Ɗimmun mun, ko ko mi hisi kural waraygal ngal."
Miɗo janngude Kitaabul-Muggadasi on ñannde woo. Hara hiɗa waɗude ɗun an kadi?
Si hiɗa faalaa heåugol Kitaabul Muggadasi on, windan men. E hino ko windii kon ka Kitaabul Muggadasi : "Daaluyee maa on ko lampu ka teppe an, ko o ndaygu ka laawol an" (Zb 119 : 105 ).
Ngun ndaygu hollay en laawol ngol hara wonaa fii yo en majju, kono ko fii no yiitiren laawol hewtinayngol ngol ka Alla.
Yewtooåe : Fillitotooɗo, Djoulde, jiwo, gorko
© Copyright : CEF Allemagne
eng_Latn fuv_Latn fuv_Latn fuv_Latn fuv_Latn fuv_Latn fuv_Latn cjk_Latn cjk_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn zho_Hant